Ou lewe en nuwe Lewe
Ai, dit lyk of dit maar een die dinge van ons ou volkie is. Ons voel sooo vinnig bedreig. Maak 'n skool tweetalig, en ons is bedreig, sing te veel engels en daar gaat ons weer! Praat van moslems se godsdiens op skool en ons kinders word bedreig ens ens.
Maar ek sien dit is nie net ons nie. Die amerikaners gaan ook nou so aan oor evolusie en die skepping, seker maar net 'n kwessie van tyd voor dit hier is...
Daar is 'n ou wat saam met my werk wat baie funny idees het oor gelowe, vandag is sy laaste dag by die werk, ek wonder hoekom. Hier werk 'n klomp baie wettiese christene ook .. 1+1 .
So lyk my dit is of onverdraagsaamheid of een of ander vervolginswaan of so iets.
My punt is iets heeltemal anders. Hierdie is persoonlikheidstrekke, en wat gewoonlik gebeur is, iemand met een van hierdie "issues" maak 'n geraas daaroor, dit wek vrees by ander, "bob's your uncle" ons het 'n optog.
Dit gaan nie vir my hier oor wat is reg of wat is verkeerd nie. Ek probeer die verskil wys tussen twee lewens. Die ou lewe en die nuwe lewe.
Die ou lewe is onverdraagsaam, is bang, verward ens. Dit is onderwerpe aan die wet en daarom ook sonde.
Maar ons het ook 'n nuwe Lewe in ons, wat eintlik ouer is as die ou Lewe, en eintlik die enigste ware Lewe is.
Hierdie Lewe is Christus. hierdie lewe ontwikkel nie in 'n meer volwasse Lewe of 'n meer verdraagsame Lewe nie, hierdie Lewe is volmaak en Heilig en verdraagsaam en volwasse in ALLE opsigte. Van altyd af.
So, kies ons om hierdie Lewe te volg, te ken, sal verdraagsaamheid en vrede ons erfenis wees. En sal ons geken word aan die vrug wat hierdie Lewe deur ons sal voortbring.
Kies die ander lewe sal wat ookal ons foute is uitkom en reageer soos wat ons maar altyd reageer.
Kan jy sien dat hierdie niks te doen het met 'n persoonlikheidsverrykings kursus of 'n meer positiewe uitkyk van die lewe nie?
Dit het met Christus te doen en sy Lewe. Ons moet ons lewens verruil vir Sy lewe. Dit is reeds beskikbaar, ons kan dit wat tipies is van daardie Lewe ervaar, of ons kan voortgaan om ons eie lewe, wat dood is in God se oe, te lewe.
Hy het ons vry gemaak om Lewe te he en dit in oorvloed. Hierdie Lewe is in jou!!. Dit is nie jou ou lewe wat net "makker" word nie, dit is 'n Lewe wat in jou 'n fontein van Lewende water is. Wat wag om tot uiting te kom.
"Here, U is die enigste bron van Lewe, beweeg IN, vergeet eers van DEUR my. dat ek kan weet U is daar"